CELEX: 31987R0362
Language: el
Date: 1987-02-04 00:00:00
Title: Κανονισμός (ΕΟΚ) αριθ. 362/87 της Επιτροπής της 4ης Φεβρουαρίου 1987 περί παύσεως της αλιείας του γάδου, του προσφυγακίου, της ζαγκέτας, της γλώσσας και του μερλουκίου από πλοία με σημαία των Κάτω Χωρών

Avis juridique important

|

31987R0362

Κανονισμός (ΕΟΚ) αριθ. 362/87 της Επιτροπής της 4ης Φεβρουαρίου 1987 περί παύσεως της αλιείας του γάδου, του προσφυγακίου, της ζαγκέτας, της γλώσσας και του μερλουκίου από πλοία με σημαία των Κάτω Χωρών  

Επίσημη Εφημερίδα αριθ. L 035 της 06/02/1987 σ. 0008 - 0008

***** ΚΑΝΟΝΙΣΜΟΣ (ΕΟΚ) αριθ. 362/87 ΤΗΣ ΕΠΙΤΡΟΠΗΣ  της 4ης Φεβρουαρίου 1987  περί παύσεως της αλιείας του γάδου, του προσφυγακίου, της ζαγκέτας, της γλώσσας και του μερλουκίου από πλοία με σημαία των Κάτω Χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 4027/86 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 4034/86 του Συμβουλίου της 18ης Δεκεμβρίου 1986 για τον καθορισμό, για ορισμένα αποθέματα ιχθύων ή ομάδες ιχθύων του συνόλου επιτρεπομένων αλιευμάτων για το 1987, και ορισμένων όρων υπό τους οποίους μπορούν να αλιευθούν (3) προβλέπει τις ποσοστώσεις για γάδο, προσφυγάκι, ζαγκέτα, γλώσσα και μερλούκιο για το 1987·  ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι οι ποσοστώσεις γάδου, προσφυγακίου, ζαγκέτας και γλώσσας στα ύδατα της διαιρέσεως CIEM VII a, προσφυγακίου στα ύδατα της διαιρέσεως VII εκτός VII a, ζαγκέτας και γλώσσας στα ύδατα των διαιρέσεων CIEM VII h, j, k, μερλούκιου στα ύδατα των διαιρέσεων CIEM V b (ζώνη ΕΟΚ), VI, VII, XII, XIV και γάδου στα ύδατα των διαιρέσεων CIEM VII εκτός VII a VIII, IX, X, COPACE 34.1.1 (ζώνη ΕΟΚ) που χορηγήθηκαν στις Κάτω Χώρες για το 1987 εξαντλήθηκαν κατόπιν ανταλλαγής ποσοστώσεων· ότι οι Κάτω Χώρες απαγόρευσαν την αλιεία για τα αποθέματα αυτά από την 1η Ιανουαρίου 1987· ότι πρέπει κατά συνέπεια η ημερομηνία να κρατηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων γάδου, προσφυγακίου, ζαγκέτας και γλώσσας στα ύδατα της διαιρέσεως CIEM VII a, προσφυγακίου στα ύδατα της διαιρέσεως VII εκτός VII a, ζαγκέτας και γλώσσας στα ύδατα των διαιρέσεων CIEM VII h, j, k, μερλούκιου στα ύδατα των διαιρέσεων CIEM V b (ζώνη ΕΟΚ), VI, VII, XII, XIV και γάδου στα ύδατα των διαιρέσεων CIEM VII εκτός VII a, VIII, IX, X, COPACE 34.1.1 (ζώνη ΕΟΚ) που χορηγήθηκαν στις Κάτω Χώρες για το 1987 εκτιμάται ότι έχει εξαντληθεί.  Απαγορεύεται η αλιεία γάδου, προσφυγακίου, ζαγκέτας και γλώσσας στα ύδατα της διαιρέσεως CIEM VII a, προσφυγακίου στα ύδατα της διαιρέσεως VII εκτός VII a, ζαγκέτας και γλώσσας στα ύδατα των διαιρέσεων CIEM VII h, j, k, μερλούκιου στα ύδατα των διαιρέσεων CIEM VII εκτός VII a, VIII, IX, X, COPACE 34.1.1 (ζώνη ΕΟΚ), από πλοία με σημαία των Κάτω Χωρών ή νηολογημένα στις Κάτω Χώρες, καθώς επίσης η παραμονή επί του πλοίου ή η μεταφόρτωση από πλοίο σε πλοίο και η εκφόρτωση των αποθεμάτων που αλιεύθηκαν από αυτά τα πλοία μετά την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων,  Εφαρμόζεται από την 1η Ιανουαρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Φεβρουαρίου 1987.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 376 της 31. 12. 1986, σ. 4.  (3) ΕΕ αριθ. L 376 της 31. 12. 1986, σ. 39.